Държавен вестник, бр. 32, 2011 г., стр. 17

БРОЙ  32	
Д Ъ Р Ж А В Е Н  В Е С Т Н И К 	
СТР.  17  
Чл. 19. (1) Дейностите по товаренето или 
разтоварването на ОБВВПИ се извършват на 
охранявани пунктове. В района на пунктовете 
не се допускат лица, които не осъществяват 
дейност по транспортирането.
(2) При работа на открито през нощта 
пунктовете по ал. 1 трябва да бъдат осветени. 
Подвижните електроагрегати на осветителната 
система се разполагат на разстояние не по-близо 
от 25 м от пунктовете по ал. 1, а осветител­
ните тела – на разстояние не по-близо от 5 м 
от ОБВВПИ.
(3) Не се допуска осветителните тела да се 
разполагат над ОБВВПИ.
(4) При транспортиране на ОБВВПИ не се 
допуска превишаване на товароподемността на 
съответния вид превозно средство.
Чл. 20. (1) Всички дейности по товарене 
или разтоварване на ОБВВПИ се извършват 
с технически изправни и обезопасени средства 
за механизация (ролгани, верижни транспор­
тьори, повдигачи, ръчни колички, електрока­
ри, високоповдигачи, мотокари и др.), а при 
невъзможност – ръчно.
(2) Служителите, работещи с подвижните 
средства за механизация при товарене или раз­
товарване на ОБВВПИ, трябва да притежават 
свидетелство за правоуправление на електро- и 
мотокари, електроповдигачи и друга техника.
(3) При ръчно товарене или разтоварване 
на ОБВВПИ се спазват следните изисквания:
1. служителите да бъдат инструктирани 
за мерките за безопасност при товарене или 
разтоварване на ОБВВПИ от компетентно 
длъжностно лице;
2. теглото на ОБВВПИ заедно с опаковка­
та на товарените или разтоварваните от един 
служител не трябва да превишава:
а) за боеприпасите – 40 кг;
б) за негодните боеприпаси, показали неудов­
летворителни характеристики при изпитване 
и забранени за стрелба, взривни вещества и 
пиротехнически изделия – 20 кг;
в) за средствата за взривяване – 10 кг;
3. не се допуска пренасяне на боеприпаси, 
средства за взривяване и пиротехнически из­
делия в неизправна или отворена опаковка.
Чл. 21. (1) При транспортиране опаковките 
с ОБВВПИ се нареждат плътно една до друга и 
се укрепват с цел недопускане на падане, раз­
местване и удряне, като товарът се разпределя 
равномерно в превозното средство.
(2) Боеприпасите се товарят в превозните 
средства така, че надлъжната ос на изстрелите 
(снарядите) да е перпендикулярна на посоката 
на движение.
Чл. 22. Не се допуска наличието на открит 
огън на разстояние, по-малко от 100 м от мяс­
тото на товарене на ОБВВПИ в превозните 
средства.
Чл. 23. (1) Пренасяне на огнестрелни оръжия 
и боеприпаси за тях с обществен транспорт 
се разрешава единствено в случаите, когато 
служители пътуват и носят зачисленото им 
служебно оръжие (пистолет или револвер), ако 
това не противоречи на закон. 
(2) Служителите по ал. 1 пренасят зачис­
леното им оръжие незаредено (без патрон в 
цевта), поставено на предпазител.
(3) Не се допуска пренасяне на ОБВВПИ 
във вид на пощенски колетни пратки по всички 
видове транспорт.
Раздел II
Транспортиране на оръжия, боеприпаси, 
взривни вещества и пиротехнически изделия 
с автомобилен транспорт
Чл. 24. (1) Превозните средства, определени 
за транспортиране на ОБВВПИ, трябва да бъдат 
осигурени с искроуловители и със защита от 
статично електричество. На превозните средства 
отпред и отзад се поставя неутрална оранжева 
табела с размер 40 х 30 см, с черен кант по 
краищата с широчина 15 мм.
(2) Преди започване на транспортирането 
водачите на автомобилите трябва да бъдат ин­
структирани от компетентно длъжностно лице 
за спазването на правилата за транспортиране 
на ОБВВПИ по наредбата. 
Чл. 25. За транспортиране на ОБВВПИ се 
използват само технически изправни и закрити 
превозни средства, оборудвани с проверени, 
годни, пломбирани противопожарни уреди, 
както следва:
1. два пожарогасителя (от 2 кг и от 6 кг) с 
прахообразно вещество;
2. при монтиран неподвижен пожарогасител 
в автомобила – само един от 6 кг;
3. при автомобили с товароносимост под 
3,5 т – два пожарогасителя от по 2 кг;
4. два светлоотразителни конуса или три­
ъгълника;
5. ръчно фенерче без метален корпус за 
всеки участник в транспортирането. 
Чл. 26. При транспортиране на ОБВВПИ с 
автомобилен транспорт не се допуска:
1. зареждане на натовареното превозно 
средство с гориво или преливане на гориво от 
резервоара на едно превозно средство в резер­
воара на друго превозно средство;
2. подгряване на двигателите с открит огън;
3. едновременно транспортиране на ОБВВПИ 
и на запалителни течности (бензин, газьол и др.);
4. пушене в превозните средства и на раз­
стояние, по-малко от 25 м от тях;
5. транспортиране на взривни вещества или 
боеприпаси в ремаркета;
6. спиране на отделни превозни средства 
или колони от тях, натоварени с ОБВВПИ, 
в населени места и наклонени участъци от 
пътя, както и престой на пътното платно, 
освен в случаите на внезапна авария, като в 
тези случаи се вземат всички мерки срещу 
самоволно потегляне на превозното средство;